**APSTIPRINĀTS**

2018.gada 15. februāra

Iepirkumu komisijas sēdē

(protokols Nr.3)

Šis dokuments ir neatņemama atklātā konkursa „Sešu ielu pārbūve un divu ielu izbūve Saulkrastu novadā” ar ID Nr.SND 2018/1/ERAF nolikuma sastāvdaļa un jāņem vērā un attiecas uz visiem pretendentiem, kas iesniedz piedāvājumu.

***Komisija sniedz šādus skaidrojumus un veic grozījumus atklātā konkursa nolikumā:***

|  |  |
| --- | --- |
|  | |
| **1.jautājums** | Konkursam pievienotajā Nolikuma apakšpunktā Nr.40.6 norādīts, ka Finanšu piedāvājums sastāv no Lokālās tāmes, kopsavilkums un koptāme, kas izstrādātas, atbilstoši darbu apjomiem, atbilstoši Ministru kabineta 2017. gada 3. maija noteikumiem Nr. 239 “Noteikumi par Latvijas būvnormatīvu LBN 501-17 "Būvizmaksu noteikšanas kārtība"”. Savukārt Nolikumam pievienotajā 4.pielikumā „Finanšu piedāvājums” rakstīts „papildus Piedāvājumam tiek pievienotas izdrukātas un paraksttiesīgās personas parakstītas Pasūtītāja dotā tāmes forma, kā arī tāmes jāiesniedz elektroniskā datu nesējā (CD vai USB). Ņemot vērā augstāk minēto un lai izvairītos no divu veidu tāmju sagatavošanas/ iesniegšanas, lūdzam pasūtītāja apstiprinājumu, ka tāmes iesniedzamas atbilstoši LBN 501-17 formai. |
| **Skaidrojums** | Pasūtītājs apstiprina, ka tāmes sagatavojamas un iesniedzamas atbilstoši Ministru kabineta 2017. gada 3. maija noteikumiem Nr. 239 “Noteikumi par Latvijas būvnormatīvu LBN 501-17 „Būvizmaksu noteikšanas kārtība”. <https://likumi.lv/ta/id/291029-noteikumi-par-latvijas-buvnormativu-lbn-501-17-buvizmaksu-noteiksanas-kartiba-> |
| **2.jautājums** | 1. Pasūtītāja dotajos darbu apjomos LKT tāmēm Bīriņu ielai, Akāciju ielai, Jūras prospektam un Ostas ielai izmaksu sadaļā „ZEMES DARBI PROJEKTĒTO KT TĪKLU DARBU ZONĀ” ir iekļāvis divu veidu darbus: „Tranšejas rakšana, sienas stiprināšanu, aizbēršana pie caurules iebūves dziļuma 1,5 – 2,0 m dziļumā, kā arī liekās grunts promvešana” un „Tranšejas rakšana projektēto cauruļvadu montāžai, ar grunts noblīvēšanu līdz dabīgai blīvuma pakāpei”, kas pēc būtības ir viens un tas pats darbs, tikai izteikts dažādās mērvienībās – attiecīgi metros un kubikmetros (visās daļās identiski divas reizes vairāk kā izbūvējamiem metri). Ņemot vērā augstāk minēto, lūdzam pasūtītāju sniegt skaidrojumu par to kā korekti aizpildīt dotās tāmes pozīcijas. |
| **1.Grozījums** | Izteikt *2.Objektā Bīriņu ielas pārbūve, Saulkrastos, Saulkrastu novadā* Darbu apjomu tāmē LKT sadaļā „Zemes darbi projektējamo LKT tīklu darbu zonā” 1.2.punktu šādā redakcijā:  *„Grunts noblīvēšana līdz 98% pēc proktora ik pa 40 cm slānim” mērv. m2 – 305,50*  Izteikt *3.Objektā Akācijas ielas pārbūve, Saulkrastos, Saulkrastu novadā*, Darbu apjomu tāmē LKT sadaļā „Zemes darbi projektējamo LKT tīklu darbu zonā” 1.2.punktu šādā redakcijā:  *„Grunts noblīvēšana līdz 98% pēc proktora ik pa 40 cm slānim” mērv. m2 – 180,00*    Izteikt *4.Objektā Jūras prospekta pārbūve, Zvejniekciemā, Saulkrastu novadā, posmā no Melnsila ielas līdz Upes ielai* Darbu apjomu tāmē LKT sadaļā „Zemes darbi projektējamo LKT tīklu darbu zonā” 1.2.punktu šādā redakcijā:  *„Grunts noblīvēšana līdz 98% pēc proktora ik pa 40 cm slānim” mērv. m2 – 46,50*  Izteikt *7.Objektā Ostas ielas pārbūve, Zvejniekciemā, Saulkrastu novadā* Darbu apjomu tāmē LKT sadaļā „Zemes darbi projektējamo LKT tīklu darbu zonā” 1.2.punktu šādā redakcijā:  *„Grunts noblīvēšana līdz 98% pēc proktora ik pa 40 cm slānim” mērv. m2 – 24,00* |
| **3.jautājums** | *Lūdzam precizēt un sniegt skaidrojumu par Nolikuma Līguma projektu:*  *Līguma 7.7. punktā noteikts:* “UZŅĒMĒJAM 10 (desmit) dienu laikā no Līguma abpusējas parakstīšanas brīža PASŪTĪTĀJAM jāiesniedz (rakstveidā saskaņots) kredītiestādes neatsaucamu beznosacījumu garantiju vai apdrošināšanas sabiedrības garantiju (līguma izpildes nodrošinājumu) 10% apmērā no 2.1. punktā noteiktās Līguma summas. Garantijas beigu termiņš ir par vienu mēnesi garāks, nekā Līguma termiņš”.  *Līguma 2.4.1.- 2.4.7. punktos noteikts, ka:* “par OBJEKTĀ veiktajiem BŪVDARBIEM veic ikmēneša starpmaksājumus ne ātrāk kā pēc 30 (trīsdesmit) kalendārajām dienām no BŪVDARBU uzsākšanas dienas, saskaņā ar UZŅĒMĒJA iesniegto un būvuzrauga un PASŪTĪTĀJA apstiprināto atskaiti par izpildītajiem BŪVDARBIEM (Forma 2) un iesniegto rēķinu, nepārsniedzot 80% no faktiski izpildītajiem BŪVDARBIEM, atbilstoši BŪVDARBU tāmē (Līguma \_. pielikums) norādītajiem vienības izcenojumiem; PASŪTĪTĀJAM 5 (piecu) darba dienu laikā no veikto BŪVDARBU atskaites saņemšanas, tā jāapstiprina vai rakstiski jāizsaka savas iebildes, norēķins veicams 10 (desmit) darba dienu laikā pēc atskaites apstiprināšanas; ”  *Vērtējot abus šos līguma punktus kopsakarā, secināms, ka Pasūtītājs plāno ieturēt 20% no katra izrakstītā rēķina par faktiski izpildītajiem darbiem katrā atsevišķajā objektā, tāpat papildus Pasūtītājs pieprasa iesniegt kredītiestādes neatsaucamu beznosacījumu garantiju vai apdrošināšanas sabiedrības garantiju (līguma izpildes nodrošinājumu) 10% apmērā no* līguma summas. Lūdzu Pasūtītāju sniegt skaidrojumu, vai Pasūtītājam šķiet samērīgs tik ievērojams saistību pastiprinājums, kas ir pilnībā neraksturīgs vispār pieņemtajiem saistību principiem būvniecības praksē. Ierasts, ka būvniecības līgumos pasūtītājs (gan kā publiska persona, gan privāttiesību subjekts) izvēlas vienu no saistību pastiprinājuma veidiem - ieturējumu no izmaksājamām naudas summām vai kredītiestādes/apdrošināšanas sabiedrības garantiju noteiktas procentlikmes apmērā no līguma summas. Šajā gadījumā Pasūtītājs piemēro abus saistību pastiprinājuma veidus, kas vērtējams kā nesamērīgs un ievērojams pretendenta tiesību ierobežojums. Iepriekš ar šādu precedentu pretendents nav saskāries, tāpēc, lūdzu, Pasūtītāju sniegt skaidrojumu, pamatojoties uz kādiem normatīvajiem aktiem, Pasūtītājs uzskata šādu saistību pastiprinājumu par adekvātu iepirkuma apjomam? |
| **Skaidrojums** | Publisko iepirkumu likuma 50.pantā ir noteikts, ka Pasūtītājs ir tiesīgs pieprasīt, lai pretendents iesniedz vai iemaksā piedāvājuma nodrošinājumu un saistību izpildes nodrošinājumu. Pasūtītājs iepirkuma procedūras dokumentos noteic piedāvājuma nodrošinājuma un saistību izpildes nodrošinājuma veidus, apmēru un termiņu, kā arī iesniegšanas un izsniegšanas, iemaksāšanas un izmaksāšanas noteikumus.  Kā arī Publisko iepirkumu likuma 2.pantā ir noteikti Publisko iepirkumu likuma mērķi, tajā skaitā šī panta trešajā daļā noteiktais mērķis - nodrošināt valsts un pašvaldību līdzekļu efektīvu izmantošanu, maksimāli samazinot pasūtītāja risku.  Ņemot vērā līdzšinējo pieredzi, kā arī iepirkuma apjomu Pasūtītājs neuzskata, ka saistību pastiprinājums būtu neadekvāts minētajam iepirkuma apjomam. |
| **2.Grozījums** | *Pagarināt piedāvājumu iesniegšanas termiņu un izteikt atklāta konkursa nolikuma 29.punktu šādā redakcijā:*  **29.Piedāvājumu iesniegšana:**  **29.1.Piedāvājumu iesniegšanas termiņš:** **līdz 2018. gada 7.martam, plkst. 11.00**  29.2. Pretendentam piedāvājums jāiesniedz 2 (divos) eksemplāros, viens eksemplārs ar norādi – **„ORIĢINĀLS”,** otrs eksemplārs – **piedāvājuma KOPIJA drukātā veidā vai ieskenētā *pdf* formātā** uz elektroniskā datu nesēja (CD vai USB zibatmiņā).  29.3.Piedāvājumam jābūt sašūtam vienā sējumā.  29.4.Pretendents piedāvājumu iesaiņo un iesniedz aizlīmētā iepakojumā, uz kura norāda:   1. Pasūtītāja nosaukumu un juridisko adresi; 2. Pretendenta nosaukumu, reģistrācijas numuru un juridisko adresi; 3. Pretendenta kontaktpersonu (vārds uzvārds un kontaktinformācija); 4. Atzīmi:   Saulkrastu novada pašvaldības  Iepirkumu komisijai  Raiņa ielā 8, Saulkrastos, LV-2160  **Piedāvājums atklātam konkursam**  **„Sešu ielu pārbūve un divu ielu izbūve Saulkrastu novadā”**  **ar ID NR. SND 2018/1/ERAF**  **Neatvērt līdz 2018. gada 7.martam plkst. 11:00”**  *Pretendenta nosaukums, reģistrācijas numurs, juridiskā adrese*  *Kontaktpersonas vārds, uzvārds, tālruņa numurs, e-pasta adrese*  *un 30.punktu šādā redakcija:*  **30.Piedāvājumu atvēršana:**   * 1. Piedāvājumu atvēršana notiks **2018. gada 7.martā,** **plkst.11.00**, **Saulkrastu novada domē, Raiņa ielā 8, Saulkrastos, 202. kabinetā.** |